NBA geriausi metų gynėjai
NBA geriausias metų gynėjo apdovanojimas (angl. NBA Defensive Player of the Year Award) – nuo 1983 m. įteikiamas kasmetinis apdovanojimas. Laimėtojas renkamas 125 sporto žurnalistų, kurie atrenka tris geriausius, jų nuomone, besiginančius krepšininkus. Pirma vieta yra vertinama 5 taškais, antra vieta – 3 taškais ir trečia – 1 taškas. Daugiausias taškų surinkęs žaidėjas skelbiamas laimėtoju. Šį apdovanojimą jau yra gavę 14 krepšininkų. Daugiausiai kartų šį prizą yra laimėję Dikembe Mutombo ir Ben Wallace.